CELEX: E2009P0002
Language: mt
Date: 2009-02-06 00:00:00
Title: Azzjoni mressqa fis- 6 ta' Frar 2009 mill-Awtorità ta' Sorveljanza tal-EFTA kontra l-Iżlanda (Kawża E-2/09)

19.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 41/32
            
         Azzjoni mressqa fis-6 ta' Frar 2009 mill-Awtorità ta' Sorveljanza tal-EFTA kontra l-Iżlanda
   (Kawża E-2/09)
   (2009/C 41/10)
   Ittieħdet azzjoni fil-Qorti tal-EFTA kontra l-Iżlanda fis-6 ta' Frar 2009 mill-Awtorità ta' Sorveljanza tal-EFTA, irrappreżentata minn Bjørnar Alterskjær u Ólafur Jóhannes Einarsson, li qegħdin jaġixxu ta' Aġenti tal-Awtorità ta' Sorveljanza tal-EFTA, 35 rue Belliard, B-1040 Brussels.
   L-Awtorità ta' Sorveljanza tal-EFTA talbet lill-Qorti tal-EFTA tiddikjara li:
   
               1.
            
            
               
                  billi naqset milli taddotta l-miżuri meħtieġa sabiex tagħmel l-Att imsemmi fil-punt 66s tal-Kapitolu VI fl-Anness XIII tal-Ftehim dwar iż-Żona Ekonomika Ewropea (Regolament tal-Kummissjoni (KE) Nru 593/2007 tal-31 ta' Mejju 2007 dwar id-drittijiet u ħlasijiet imposti mill-Aġenzija Ewropea tas-Sigurtà tal-Avjazzjoni), kif adattat għall-Ftehim taż-ŻEE mill-Protokol 1 tiegħu, parti mill-ordni legali intern tagħha fiż-żmien stipulat, ir-Repubblika tal-Iżlanda naqset milli twettaq l-obbligazzjonijiet tagħha skont l-Artikolu 7 ŻEE,
               
               u
            
         
               2.
            
            
               
                  ir-Repubblika tal-Iżlanda ġiet ordnata tħallas l-ispejjeż tal-proċedimenti.
               
            
         Sfond legali u fattwali u eċċezzjonijiet legali miġjuba bħala sostenn:
   
               —
            
            
               il-każ preżenti jikkonċerna regolament KE dwar l-onorarji u l-ħlasijiet imposti mill- Aġenzija Ewropea tas-Sigurtà tal-Avjazzjoni,
            
         
               —
            
            
               Artikolu 7 tal-Ftehim taż-ŻEE jiddikjara li:
               
                  “L-Atti li għalihom hemm riferiment jew qegħdin fl-Annessi tal-Ftehim jew f'deċiżjonijiet tal-Kumitat Konġunt taż-ŻEE jkunu jorbtu lill-Partijiet Kontraenti u jkunu, jew isiru magħmula, parti mill-ordni legali intern kif ġej:
               
               
                           (a)
                        
                        
                           
                              att li jikkorispondi ma' regolament KEE jsir parti mill-ordni legali intern tal-Partijiet Kontraenti;
                           
                        
                     
                           (b)
                        
                        
                           
                              att li jikkorispondi ma' direttiva tal-KEE iħalli f'idejn l-awtoritajiet tal-Partijiet Kontraenti l-għażla tal-forma u l-metodu tal-implimentazzjoni.”;
                           
                        
                     
         
               —
            
            
               l-Awtorità ta' Sorveljaza EFTA ssostni li l-Gvern tal-Iżlanda naqas milli jagħmel ir-regolament parti mill-ordni legali intern tiegħu fiż-żmien stipulat.